2013 шеран 5 майхь Ди Стефанос кхайкхийра ша шозлагӀа зуда ялайо костарикахо Гонсалес Джине, иза цулла а 50 шо жима яра (иза кхайкхочу хенахь Альфредон 86 шо дара, ткъа Джинен 36 шо дара). Гонсалес яра цуьнан секретарь а, адвокат а, цуьнца цхьаьна болх беш яра Marca газетехь а. уьш бевзинера 2007 шарахь, оцу хенахь журналист йолчу Гонсалесан тӀедиллинера ловзархочун биографии язъян. Ша Альфредос зуда ялорах элира: «Сан бераш дуьхьала ду керлачу зудчунна. Амма суна башхалла яц. Тхуна цхьаьна хила лаьа». Альфредон кӀентий дуьхьала бара зуда ялоран, уьш кхоьрура, керла зуда кӀела хӀума диллина еани хиларах. 12 майхь Джина дӀаяхара Ди Стефаногара дӀахьедина, «иштта хьолехь кхунах маре хир дац» аьлла. Цул тӀаьхьа цуо Альфредон чот тӀиера дукха ахча а эцна цхьаьна агӀора дӀаяхара. Джина Коста-Рике цӀайирзина кхайкхийра, дерриг хӀуманна а бехке футболистан бераш ду, цара новкъарло йо Альфредога зӀе тоха а. Октябрехь Джина юхаеира Мадриде, дӀакхайкхийра: «Муха ойла йо цара, сунна ахча деза бохуш, аса сайна хӀумма а ца оьшу бохуш хилча». Оцу шеран 2 октябрехь Ди Стефано шен дегӀан доладанлуш ца хилар къобал дира, цуьнан бахаман терго дӀаелира берашка. 2014 шеран 5 июлехь Ди Стефано госпитале дӀавигира ледара хьал долуш деган лазар деинчул тӀаьхьа, иза хилира Мадридан цхьаьна урамехь, «Сантьяго Бернабеун» уллехь. 88 шо долу Ди Стефано чувуьллу жигара терапийн палате, иза куьйга коман хьоле воккху. 2014 шеран 7 июлехь 89-гӀа шо долуш иза кхелха.